### Sagsfremstilling

Orientering fra udvalgsformanden:

Formanden har været til møde med formanden for foreningen Fair Spildevand, Arne Lassen

Orientering fra øvrige udvalgsmedlemmer:

Orientering fra forvaltningen:

PFAS i badevandet på Rømø
Der er i juli måned analyseret for PFAS i badevandet fra de to målestationer på Rømø. Der er målt værdier på hhv. 1,7 og 3,2 ng/l (nanogram pr. liter). Miljøstyrelsen har fastsat grænseværdien til 20 x drikkevandskriteriet = 40 mg/l.

Spildevandsplan tilpasses

Forvaltningen tilretter gældende kloakeringsprincip på nogle planlagte kloakoplande, så kloakeringstypen ændres fra "planlagt separatkloakeret" til "planlagt spildevandskloakeret". Ændringen vil sikre, at der er overensstemmelse med retningslinjerne i Spildevandsplan 2018-2027, hvor "al ny-kloakering som udgangspunkt sker som spildevandskloakering". Ændringen vil bl.a. gøre sig gældende ved erhvervsområde [adresse] og [adresse]Fabriksvej - begge i [adresse].

Status landbrugssager pr. 1. juli 2022.

Forvaltningen har pt. 12 sager på venteliste og 19 igangværende sager. Der er en sagsbehandlingstid på mellem 2 og 6 måneder.

Henvendelse fra Vodder Sogns Lokalråd vedrørende ønske om vejudvidelse af [adresse]

Forvaltningen har modtaget en ansøgning fra Vodder Sogns Lokalråd om vejudvidelse af [adresse] fra [adresse] til Frifelt. Lokalrådet påpeger, at der er et stort ønske om en vejudvidelse af [adresse], og at de ser, at en eventuel vejudvidelse kan være en erstatning for den dobbeltrettede cykelsti, som fremgår af Tønder Kommunes Cykelruteplan. Som orientering til udvalget kan nævnes, at Alma Lauritsen både figurerer på listen over veje, der kan/bør sideudvides og i den gældende Cykelruteplan. I februar 2022 blev en cyklist påkørt bagfra på [adresse] med alvorlig personskade til følge. Henvendelsen fra Vodder Sogns Lokalråd er vedlagt.

Afmærkning i [adresse]
Den rekreative sejlads i [adresse] er i dag mulig, fordi der i 2011 blev oprettet et vagerlag for [adresse], der sammen med [adresse] indgik en aftale med Søfartsstyrelsen om afmærkning i [adresse] til sikker sejlads. Vagerlaget er repræsenteret af [adresse], [adresse], de 4 Vadehavskommuner samt Vadehavets Bådeklubber. Vagerlagets overordnede koordinator er [adresse], der også formelt ejer og vedligeholder afmærkningen. Med baggrund i spørgsmålet omkring det juridiske ansvar ved afmærkningen, har [adresse] meddelt, at de med udgangen af 2022 agter at opsige kontrakten med Søfartsstyrelsen. Det er sejlklubberne, der hvert forår sætter den lette afmærkning i udvalgte naturlige sejlrende og en entreprenør er hyret til at varetage opgaven med den tunge afmærkning i [adresse], der står hele året. Kommunerne har foreslået, at man fastholder involveringen af bådklubberne gennem et vagerlag som hidtil, og at en privat entreprenør varetager den tunge afmærkning. Koordineringen foreslås sendt i udbud, hvor en privat entreprenør står for koordineringen med inddragelse af bådklubberne, det samme gælder tilsynet, sætning og vedligehold af den tunge afmærkning. [adresse] hidtidige udgifter ved ordningen har efter fordeling udgjort ca. 25.000 kr. Med den nye ordning vil Tønder Kommunes udgifter stige men forventeligt stadig være på et niveau på 40-50.000 kr.

Etablering af nyt fortov på [adresse] i Skærbæk

I forbindelse med kloakprojektet på [adresse] (etape 1) har Tønder Kommune som en del af fællesudbuddet med Tønder Forsyning fået udskiftet og optimeret vejafvandingen samt udlagt nyt asfaltbærelag, GAB i fuld vejbredde. Vejafdelingen har i samme forbindelse, set på muligheden for at fremme trafiksikkerheden på vejen ved at etablere et nyt og sammenhængende fortov i nordsiden, som understøttes af flere borgerhenvendelser, med ønsker herfor. Den eksisterende rabat/fortov ind til private indkørsler består i dag af varierende og usammenhængende anlæg fra indkørsel til indkørsel, herunder mindre fortovsareal, areal med græs, granitskærver, stabiltgrus, belægningsfliser, perlegrus mm. For at sikre en hensigtsmæssig planlægning og løsning, borgerdialog samt økonomi for nyanlæg af fortovet er der i denne projektfase, etape 1, udført nyanlæg af kantsten i begge vejsider på [adresse]. Nyanlæg af kantsten skal ses som en forberedelse til ny fortovsløsning indenfor de kommende år. Vejafdelingen arbejder på klarlægning af teknisk løsning, samt økonomisk prioritering for nyanlæg af fortov, hvor bla. landinspektør udfører opmåling af den offentlige vejmatrikel i rabatten, som grundlag for udarbejdelse af fortovsprojekt.

Der forventes afholdt et borgermøde/dialogmøde i løbet af efteråret 2022 med berørte husejere for nærmere orientering og gennemgang af fortovsløsningen, samt en tidsplan for arbejdets udførelse.

Naturprojekt syd for [adresse]

Forvaltningen har de seneste år arbejdet med mulighederne for at gennemføre et naturprojekt i [adresse] Kog, som er et Natura 2000-område. Der er nu indgået lodsejeraftale for et areal på 11,7 hektar syd for [adresse]. Arealet omfatter cirka halvdelen af den tidligere Søndersø. Der planlægges anlagt flere mindre og større søer på arealet, blandt andet til gavn for sortternen. Projektet forventes realiseret næste år. Hovedparten af projektudgifterne finansieres af private midler. Den private medfinansiering udgør 560.000 kr., som blandt andet dækker lodsejererstatningen.

Fremtidig organisering af dialog med lokalråd og borgerforeninger

Klima-, Vækst- og Udviklingsudvalget behandler på udvalgsmødet den 17. august 2022 en sag om den fremtidige organisering af dialog med lokalråd og borgerforeninger. Der lægges i sagen op til at træffe beslutning om rammerne for dialog og samspil med lokalormåderne i Tønder Kommune. Formålet med de nye rammer for dialog er at skabe yderligere synergi i den samlede forvaltningsmæssige indsats herunder også med de dialogmøder, som har foregået i regi af Teknik og Miljøudvalget. Rammerne skal i øvrigt sikre, at lokalrådene oplever en forbedret service og lettere tilgængelighed. Forvaltningen anbefaler fremadrettet en mere inddragende tilgang til dialogen med lokalområderne, med fokus på at styrke lokalrådenes forståelse af deres rolle som væsentlig samarbejdspartner for kommunen. Karl Petersen anbefales sammensat af to årlige møder med politisk deltagelse, samt fortsat løbende kontakt mellem forvaltningen og lokalråd.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Yannick Kristensen deltog ikke i mødet.